Ismaeel Buba Ahmed (an haife shi 18 ga watan Maris, shekarar alif 1980) ɗan siyasan Nijeriya ne, lauya, kuma shugaban matasa wanda a halin yanzu yake a matsayin Babban Mataimaki na Musamman kan Shirin Zuba Jari na Tattalin Arziki na Kasa ga Shugaban Najeriya Muhammadu Buhari Ismaeel Ahmed an haife shi a cikin tsohon garin kano kuma ya girma a ciki,Ya halarci Makarantar Sakandaren Gwamnati, Bwari, Abuja a shekarar 1998. Daga nan ya zarce zuwa Jami’ar Abuja inda ya kammala karatun digirin sa na farko a fannin Dokoki a shekarar 2005. Ismaeel ya gama daga Makarantar Koyon Lauyoyin Najeriya, da ke Abuja a shekarar 2006 kafin ya ci gaba zuwa Jami’ar Webster da ke St Louis, Missouri, Amurka, inda ya sami digiri na biyu a alakar kasashen duniya, sadarwa da diflomasiyya a shekarar 2008. A shekarar 2011, Ismaeel Ahmed ya tsaya takara, kuma ya ci zaben fidda gwani don wakiltar Mazabar Tarayyar Nassarawa, Jihar Kano, a Majalisar Wakilai (Nijeriya) a karkashin Congress for Progressive Change (CPC).